b'\n_START_ARTICLE_\nNick Jonas\n_START_SECTION_\nBroadway\n_START_PARAGRAPH_\nIgralska kariera Nicka Jonasa se je za\xc4\x8dela, ko so ga v starosti \xc5\xa1est let odkrili v brivnici, med tem, ko je bila njegova mama pri frizerju. V starosti sedem let je \xc5\xbee nastopal v Broadwayskem gledali\xc5\xa1\xc4\x8du. Igral je v gledali\xc5\xa1kih igrah, kot so Bo\xc5\xbei\xc4\x8dna pesem (leta 2000 je igral Tiny Tima, v starosti osem let pa je upodobil Scroogea), Annie Get Your Gun (leta 2001 je igral malega Jacka), Lepotica in zver (v letu 2002 je upodobil Chipa) in Nesre\xc4\x8dniki (leta 2003 je zaigral Gavrochea). Po tem, ko so se Nesre\xc4\x8dniki nehali izvajati, je igral v muzikalu Moje pesmi, moje sanje upodobil Kurta, igra pa se je predvajala v gledali\xc5\xa1\xc4\x8du Paper Mill Playhouse.\n_START_SECTION_\nTelevizija\n_START_PARAGRAPH_\n17. avgusta 2007 je Nick Jonas skupaj z bratoma Joejem in Kevinom Jonasom igral v epizodi Disneyjeve televizijske serije Hannah Montana, natan\xc4\x8dneje v epizodi, naslovljeni kot "Me and Mr. Jonas and Mr. Jonas and Mr. Jonas". Epizoda se je prvi\xc4\x8d predvajala po premieri filma Srednje\xc5\xa1olski muzikal 2 in televizijski seriji Phineas in Ferb. Epizoda je podrla ve\xc4\x8d rekordov, saj jo je gledalo ve\xc4\x8d kot 10,7 milijonov gledalcev._NEWLINE_Nick Jonas in njegova brata, Kevin in Joe, so posneli Disneyjev televizijski film, imenovan Camp Rock. V filmu so dobili vlogo vseh treh \xc4\x8dlanov glasbene skupine "Connect Three." Joe Jonas je dobil glavno mo\xc5\xa1ko vlogo in hkrati tudi vlogo glavnega pevca v bandu, "Shanea Graya", Nick Jonas je dobil vlogo "Natea", kitarista iz banda, Kevin Jonas pa vlogo "Jasona", ki je imel v bandu tudi vlogo kitarista. Soundtracki za film so iz\xc5\xa1li 17. junija 2008. Film se je v Kanadi in Zdru\xc5\xbeenih dr\xc5\xbeavah Amerike premierno predvajal 20. junija tistega leta in sicer v ZDA na kanalu Disney Channel, v Kanadi pa na kanalu Family._NEWLINE_Kratka resni\xc4\x8dnostna serija, Jonas Brothers: Living the Dream, se je na Disney Channelu za\xc4\x8dela predvajati 16. maja 2008. Serija, ki se je predvajala vse do 5. septembra tistega leta, je dokumentirala \xc5\xbeivljenje bratov na njihovi turneji, imenovani Look Me In The Eyes Tour._NEWLINE_Nick Jonas in njegovi bratje, Kevin, Frankie in Joe, kot Jonas Brothers trenutno snemajo televizijsko serijo, naslovljeno kot JONAS. Serija govori o \xc4\x8dlanih pop glasbene skupine, ki si \xc5\xbeelijo za\xc5\xbeiveti normalno \xc5\xbeivljenje. Serija se na Disney Channelu predvaja \xc5\xbee od 2. maja 2009._NEWLINE_Bratje Nick, Kevin in Joe Jonas so posneli tudi nadaljevanje televizijskega filma iz leta 2008, Camp Rock, ki so ga naslovili kot Camp Rock 2: The Final Jam. Film bo iz\xc5\xa1el leta 2010, v njem pa se bo pojavil tudi njihov mlaj\xc5\xa1i brat, Frankie Jonas.\n_START_SECTION_\nSamostojna kariera\n_START_PARAGRAPH_\nNick Jonas je rad prepeval \xc5\xbee od otro\xc5\xa1kih let. Leta 2002 je za gledali\xc5\xa1ko igro Lepotica in zver, v kateri je igral tudi sam, Nick s pomo\xc4\x8djo svojega o\xc4\x8deta napisal pesem "Joy to the World (A Christmas Prayer)." Skupaj z vokali iz ozadja je s pesmijo nastopil na Broadwayski prireditvi "Equity Fights AIDS" leta 2002, pesem sama pa je iz\xc5\xa1la v glasbenemu albumu Broadway\'s Greatest Gifts: Carols for a Cure, Vol. 4. V novembru naslednjega leta, leta 2003, je zalo\xc5\xbeba INO Records prejela kopijo pesmi "Joy To The World (A Christmas Prayer)." Zalo\xc5\xbeba je pesem izdala na radiu Christian radio, kaj kmalu pa je pesem postala zelo popularna tudi na Record & Radio\'s Christian Adult Contemporary Chart. Med tem, ko je Nick Jonas delal na svojem samostojnem glasbenem projektu, se je njegov starej\xc5\xa1i brat Joe odlo\xc4\x8dil, da mu bo sledil in se pojavil v Broadwayski igri La Boheme v produkciji Baza Lurhmanna._NEWLINE_V septembru 2004 je zalo\xc5\xbeba Columbia Records odkrila Nickovo pesem. Nick Jonas je malo za tem podpisal pogodbo z obema zalo\xc5\xbebama, z INO Records in Columbia Records ter izdal singl "Dear God". Njegov naslednji singl, "Joy to the World (A Christmas Prayer)" (nova samostojna izdaja), je iz\xc5\xa1el 16. novembra tistega leta. Temu naj bi v decembru sledil njegov prvi glasbeni album, imenovan Nicholas Jonas, vendar so izzid albuma prestavili. Ko je album iz\xc5\xa1el, so ga izdali v omejeni izdaji. Nick je skupaj z Joejem in Kevinom sam napisal ve\xc4\x8d pesmi za album._NEWLINE_Zgodaj leta 2005 je novi direktor zalo\xc5\xbebe Columbia Records, Steve Greenberg, ponovno poslu\xc5\xa1al Nickov posnetek. Kljub temu, da Greenberg ni maral Nickovega albuma, mu je bil v\xc5\xa1e\xc4\x8d njegov glas._NEWLINE_Nick Jonas trenutno dela na projektu "Nick Jonas and the Administration", ki pa ni povezan s skupino Jonas Brothers. Prvi album glasbene skupine Nick Jonas and the Administration bo iz\xc5\xa1el zgodaj letos (2010). Kevin Jonas je o skupini spregovoril za revijo Popstar!: "Nick je skupaj z The Administration izdal novo verzijo na\xc5\xa1e pesmi \'Tonight\'. Je naravnost \xc4\x8dudovita! Komaj \xc4\x8dakam, da sli\xc5\xa1im \xc5\xa1e ostale posnetke. Vsi smo se zelo veselili tega projekta." \xc4\x8clani skupine Nick Jonas and the Administration so \xc5\xbee potrjeni: Tommy Barbarella na klaviaturah, Michael Bland na bobnih, John Fields na basu in David Ryan Harris na kitari. Kljub temu, da je David Ryan Harris igral kitaro na snemanju albuma Who I Am, ni mogel oditi na turnejo, zato ga je nadomestil Sonny Thompson._NEWLINE_V januarju 2010 je Nick Jonas skupaj s svojo skupino The Administration za\xc4\x8del s turnejo Who I Am Tour. To je bila njegova prva turneja, na katero se je odpravil brez svojih bratov. Turneja se je za\xc4\x8dela 2. januarja 2010 v Dallasu, Teksas in kon\xc4\x8dala 30. januarja istega leta v Berkeley, Kalifornija.\n_START_SECTION_\nZasebno \xc5\xbeivljenje\n_START_PARAGRAPH_\nMiley Cyrus je povedala, da je z Nickom Jonasom hodila od junija 2006 do decembra 2007. Potrdila je, da sta bila "zelo zaljubljena" in da sta z razmerjem za\xc4\x8dela malo po tem, ko sta se spoznala._NEWLINE_Nick Jonas je tudi velik obo\xc5\xbeevalec baseballa in da navija za mo\xc5\xa1tvo New York Yankees._NEWLINE_Njegova najljub\xc5\xa1a igralca naj bi bila Matt Long in Keri Lynn Pratt, njegovi najljub\xc5\xa1i glasbeni izvajalci pa Stevie Wonder, Fall Out Boy, Johnny Cash, Elvis Costello in Switchfoot._NEWLINE_Vsi trije, Nick, Joe in Kevin Jonas, nosijo prstane, ki po besedah Joeja Jonasa "simbolizirajo na\xc5\xa1e obljube sebi in Bogu, da bomo ostali \xc4\x8disti do poroke." Nick Jonas je povedal, da so prstani "samo eden izmed na\xc5\xa1ih na\xc4\x8dinov, da se razlikujemo od vseh ostalih." Prstane naj bi za\xc4\x8deli nositi, ko so jih njihovi star\xc5\xa1i, Kevin st. in Denise vpra\xc5\xa1ali, \xc4\x8de bi jih radi imeli. Bratje naj bi se vzdr\xc5\xbeali tudi alkohola, kajenja in ostalih drog._NEWLINE_Pravi, da je evangeli\xc4\x8danske vere. Neko\xc4\x8d je dejal: "Ni va\xc5\xbeno, \xc4\x8de vas svet vle\xc4\x8de navzdol. S Kristusom ima\xc5\xa1 vse."\n_START_SECTION_\nDobrodelna dela\n_START_PARAGRAPH_\nNick Jonas je za\xc4\x8del z organizacijo Change for the Children Foundation. Je solastnik petih razli\xc4\x8dnih dobrodelnih ustanov, katerih cilj je zbrati denar, da bi pomagali otrokom s sladkorno boleznijo. Potrdil je tudi, da podpira Children\'s National Medical Center v Washingtonu, D.C., ki skrbi za ljudi s sladkorno boleznijo._NEWLINE_Od 6. avgusta 2008 je solastnik organizacije Bayer Diabetes Care tudi Nick Jonas kot ambasador sladkorne bolezni, ki je promoviral idejo, da bi mladi ljudje obvladovali svojo sladkorno bolezen; sam je bil diagnosticiran kot diabetik pri trinajstih letih. Nick je pri\xc4\x8dal na ameri\xc5\xa1kem senatu, da bi promoviral raziskave sladkorne bolezni.'